Държавен вестник, бр. 107, 2025 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  107
др.) съгласно технологичните изисквания на 
проекта;
6. за цялата подривна територия се про­
ектира и изгражда мълниезащита по реда на 
чл. 64, ал. 1 и при спазване на приложимите 
за нея изисквания на наредбата;
7. разположените на площадката съоръже­
ния се заземяват съгласно изискванията на 
тази наредба;
8. до площадката се осигурява транспортен 
достъп, вкл. за обслужване на самата площадка 
при експлоатацията;
9. площадката се свързва с площадковите во­
допроводи за пожарогасене, като се осигуряват 
необходимите за площадката минимални водни 
количества за пожарогасене и се определят 
местата на пожарните хидранти при спазване 
на изискванията на тази наредба;
10. пътищата за противопожарни цели до 
площадката отговарят на чл. 16 от наредбата, 
като в инвестиционния проект се определят 
необходимите пожаротехнически средства за 
първоначално гасене на пожари (носими или 
возими пожарогасители) в зависимост от вида 
и количеството на съхраняваните вещества;
11. площадката се осигурява с физическа 
защита по клас на физическа сигурност, оп­
ределен в Наредба № РД-02-20-6 от 2016 г. за 
техническите изисквания за физическа сигур­
ност на строежите;
12. на площадката се предвиждат необходи­
мите съгласно технологичните изисквания на 
проекта укрития (бункери) за хората по време 
на извършване на изгаряне или взривяване на 
взривни вещества, барути и/или пиротехничес­
ки състави/изделия;
13. в случаите, когато е необходимо електри­
ческо захранване за работата на разположени 
на площадката технически средства, то се 
проектира съгласно изискванията на наредбата.
(2) Примерна схема на подривна територия 
с площадка за унищожаване/взривяване/изга­
ряне на негодни за употреба и некачествени 
взривни вещества, боеприпаси, барути и/или 
пиротехнически състави/изделия е дадена в 
приложение № 9в.
Раздел VIII
Изисквания при проектиране на открити по­
лигони за стрелба/изпитване на ОБВВПИ към 
строежи за производство на ОБВВПИ
Чл. 80г. (1) Откритите полигони към строежи 
за производство на ОБВВПИ се проектират 
на територията на строежите за ОБВВПИ 
или като отделен строеж извън границите 
на урбанизирани територии (населени места, 
селищни образувания и индустриални парко­
ве), но технологично свързан със строеж за 
производство на ОБВВПИ.
(2) Откритите полигони към строежи за 
производство на ОБВВПИ се проектират при 
спазване изискванията на тази наредба, като се 
предприемат подходящи мерки срещу възможни 
рискове, застрашаващи живота и здравето на 
хората във и извън границите на полигона.
(3) Употребата на огнестрелни оръжия и 
боеприпаси за тях, барути, взривни вещества и 
пиротехнически изделия на открити полигони 
към строежи за ОБВВПИ се извършва по реда 
на Закона за оръжията, боеприпасите, взрив­
ните вещества и пиротехническите изделия 
(ЗОБВВПИ).
(4) При проектирането на открити по­
лигони към строежи за производство на 
ОБВВПИ с инвестиционния проект се опреде­
лят допустимите за ползване на полигона видове 
оръжия, боеприпаси, взривни вещества и/или 
пиротехнически изделия и се предприе­мат 
мерки за тяхното безопасно ползване съобраз­
но съответните им правилници, инструкции 
и/или методики.
Чл. 80д. (1) Откритите полигони се класи­
фицират в зависимост от предназначението 
им, както следва:
1. открити полигони със стрелкови площадки 
за наземна стрелба;
2. открити полигони със стрелкови площадки 
за зенитна стрелба;
3. открити полигони със стрелкови площадки 
за стрелба от движение и по движещи се цели;
4. открити площадки за изпитване на взрив­
ни вещества и/или пиротехнически изделия;
5. открити полигони със стрелкови полоси 
и площадки със смесено предназначение по 
точки 1, 2, 3 и/или 4.
(2) При проектирането на открити полигони 
към строежи за производство на ОБВВПИ се 
вземат предвид:
1. класификацията на полигона по ал. 1 и 
видът на допустимите за ползване на полигона 
видове оръжия, боеприпаси, взривни вещества 
и/или пиротехнически изделия;
2. предназначението на открития полигон 
според предвидените с технологичното задание 
на него стрелби/изпитвания;
3. наличието на обезопасяващи съоръжения 
на територията на строежа за ОБВВПИ;
4. предвиденото за съхранение с технологич­
ното задание максимално количество ОБВВПИ;
5. броят на стрелковите площадки.
(3) На открит полигон към строеж за произ­
водство на ОБВВПИ се допуска изграждането 
на една или на няколко стрелкови площадки 
за един или няколко вида стрелби.
(4) В зависимост от наличието и вида на 
обезопасяващите съоръжения и/или естествени 
прегради откритите полигони към строежи за 
производство на ОБВВПИ се класифицират, 
както следва:
1. полигон от полеви тип – полигон без 
специално конструирани обезопасяващи съо­
ръжения и без обезопасяващи естествени 
прегради от топографията на местността по 
направленията на стрелба;
2. полигон със специално конструирани 
обезопасяващи съоръжения по направленията 
на стрелба;